Diari Oficial de la Generalitat Valenciana


Sumari del DOGV 9770, del 19-01-2024 (2024/289)

RESOLUCIÓ d'11 de gener de 2024, de la Direcció General d'Interior, per la qual es publica la llista de persones aspirants declarades aptes i no aptes una vegada efectuada la prova avaluadora del personal del Servei Específic d'Admissió el dia 20 de desembre de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/289


Data del document
:   11-01-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * examen

RESOLUCIÓ d'11 de gener de 2024, de la Direcció General d'Interior, per la qual es publica la llista de persones aspirants declarades aptes i no aptes una vegada efectuada la prova avaluadora del personal del Servei Específic d'Admissió el dia 20 de desembre de 2023. [2024/289]  
La Resolució de 5 de setembre de 2023, de la Direcció General d'Interior (DOGV 9681, 12 de setembre), va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió, a efectuar l'últim trimestre de 2023.  
  
Esta prova es va realitzar en les seus indicades en la Resolució de 23 de novembre de 2023, de la Direcció General d'Interior (DOGV 9739, 5 de desembre), en la qual es publicava la llista definitiva d'admesos i exclosos.  
La convocatòria constava de dues proves, una primera consistent en un examen psicotècnic i una altra de coneixements teòrics. Cadascuna de les dues proves es qualificava per separat i era necessari aprovar les dues proves per a obtindre la consideració d'apte.  
D'acord amb l'apartat dècim de la Resolució de 5 de setembre de 2023, una vegada finalitzades les proves i corregits els exàmens, la comissió avaluadora farà públiques les llistes d'aspirants qualificats com a aptes als taulers d'anuncis del departament competent de les tres províncies, així com en qualsevol altre lloc que es considere convenient per a la seua millor difusió. De la mateixa manera, l'esmentada llista es publicarà en el Diari Oficial de la Generalitat Valenciana.  
  
Per tot això, i d'acord amb l'article 10 abans esmentat, en relació amb l'article 123 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què fa referència l'apartat 6 de la Resolució de 5 de setembre de 2023, la llista d'aspirants qualificats com a aptes (annex I d'esta resolució) i la llista d'aspirants considerats com a no aptes (annex II), una vegada efectuada la correcció de les dues proves efectuades el dia 20 de desembre de 2023, per a l'acreditació del personal del Servei Específic d'Admissió.  
  
  
Segon  
Els aspirants considerats com a no aptes podran interposar un recurs d'alçada davant el secretari autonòmic de Seguretat i Emergències en el termini d'un mes des de la publicació d'esta resolució en el Diari Oficial de la Generalitat Valenciana.  
  
Tercer  
En el termini d'un mes comptat des de la publicació de la present resolució, els aspirants declarats aptes podran presentar, previ registre d'entrada, en les dependències de la Direcció General d'Interior de la Secretaria Autonòmica de Seguretat i Emergències d'Alacant, Castelló i València, una fotografia per a l'expedició de l'acreditació del Servei Específic d'Admissió.  
Així mateix, presentaran justificant del pagament de la taxa fixada per l'Administració en les entitats col·laboradores de la Generalitat. A l'esmentada taxa es podrà accedir a través de l'enllaç següent:  
Agència Tributària Valenciana - Sara (gva.es)  
En el cas d'enviament per correu certificat de l'esmentada acreditació, l'interessat haurà de justificar, així mateix, el pagament previ d'esta taxa davant l'òrgan competent per a la seua expedició.  
  
València, 11 de gener de 2024.- El director general d'Interior: Arturo Alepuz Arrue.